open-index/open-wikipedia-markdown huggingface dataset:
Elisabeth II

**Elisabeth II** esset li reyessa del Reyatu Unit inter 1952 e 2022.

Ella nascet li 21 de april 1926 in London e morit li 8-im de septembre 2022 in li etá de 96 annus in Aberdeenshire.

Inter 1947 e 2021 Elisabeth II esset maritat con Philip Mountbatten, qui morit in li annu 2021. Li cuple havet quar infantes. Su filio Charles III succedet la quam monarch.
Guyana

**Guyana** es un land situat in America del Sud.

Guyana have 769.095 habitantes.

Li cité capital de Guayana es Georgetown.

Guyana esset un colonia del Reyatu Unit e devenit un índependent state li 26 de mai 1966.

Presidente: David Granger - (2015)

Prim-Ministre: Moses Nagamootoo - (2015)
Miguel de Cervantes

**Miguel de Cervantes** (con plen nómine *Miguel de Cervantes Saaverdra*) esset un tre famos hispan autor. Il nascet li 29 de septembre 1547 in Alcalá de Henares e morit li 23 de april 1616 in Madrid (Hispania). On considera le quam li poet national de Hispania.

Su max important ovre es li roman *[[Don Quijote]]*.
Ulan-Bator

**Ulan-Bator**, hodie *Ulaanbaatar*, es li cité capital de Mongolia.

Li nómin Ulan-Bator significa *rubi héroe*.

Li cité have 1.444.669 (2018) habitantes e un area de 4,704.4 quadrat-kilometes.
Republika Srpska

Li **Republika Srpska** es un *entitet* del state Bosnia e Herzegovina.

Li *Republika Srpska* esset fundat li 9 de januar 1992 e esset recognosset quam entitet de Bosnia e Herzegovina per li tractate de Dayton 1995.

Li Republika Srpska es lit entitet del serb population del Bosnia e Herzegovina. It include secun li tractate de Dayton 49 % del territorie del Bosnia e Herzegovina.

Li cité capital del *Republika Srpska* es desde 1998 Banja Luka.

Prim-Ministre: Radovan Višković

Presidente: Željka Cvijanović

## Cités
Li important cités in li Republika Srpska es:
* Banja Luka
* Prijedor
* Doboj
* Prnjavor
* Novi Grad
* Gradiška
* Derventa
* Istočno Sarajevo
* Bijeljina
* Zvornik
* Trebinje
* Foča
* Višegrad

----
Aristoteles

**Aristoteles** esset un important grec filosof.

ll nascet 384 ante Cristo in Stagira (Grecia) e morit in li annu 322 ante Cristo in Chalkis.

Aristoteles apartene al maxim important filosofes in li historie.

Aristoteles esset li instructor del macedonian rey Alexandro li Grand.
Ottawa

**Ottawa** es li cité capital de Canada.

It es situat in li ost del provincia Ontario, just avan li provincia de Quebec in quel francesi es parlat quam lingue oficial.

Li cité have 812 129 habitantes.
Mars

**Mars**, simbol , es li quaresim planete del sistema solari in distantie del Sole, e li duesim max micri pos Mercur.* It es parte del solari sistema e del planetes terrestri. It es nominat secun li deo roman del guerre Mars, identic con li deo grec Ares, pro su aspecte rubi. Pro li sam rason, it es anc nominat li "planete rubi".

Pluri missiones spacial de observation e exploration pos li annus 1960 ha permisset un plu bon conossentie del trates de Mars: su geografie, su atmosfere, etc.

Mars possede du natural satelites: Deimos e Phobos, nómines in grec mitologie in quel Phobos (timore) e Deimos (terrore) es li infantes de Ares.

On posse observer Mars con li ocul nud. Su luce es mult plu debil quam to del Lune o li Sole. Solmen tre ínfrequentmen it posse esser egal a to de Venus e Jupiter. Támen, in li max favorabil configuration (quande oposition aproxima se), su luciditá posse superar li luciditá maximum de Jupiter, con un magnitúdine* aparent de -2.91.

Li planete rubi anc ha inspirat un grand númere de autores de scientie-fiction. Li principal aspectes de ti romanes hat esset inspirat per li observationes telescopic del fine del 19im centennie e li comense del 20im centennie, ante visitationes per sondes*, queles fat suposir li existentie de mares e de canales.
Platon

**Platon** esset un important grec filosof.

Il nascet 428 o 427 Aigin ante Christo in Athina o Aigina (Grecia) e morit in li annu 348/347 a.C. in Athina.

Platon apartene al maxim important filosofes in li Antiquitá.

Platon esset un scolero del filosof Socrates.

## Reception
Alfred North Whitehea dit un vez que "li maxim cert general caracterisation del european filosofical tradition es que it consiste ex un serie de pednotas a Platon."
Jan Peter Balkenende

**Jan Peter Balkenende** esset li Prim-Ministre del Nederland del li 22 julí 2002 til li 14 octobre 2010.

ll nascet li 7 de may 1956 in Biezelinge. 

Il studiat historie e jure.

Balkenende esset anc li presidente del conservativ partise *Christian Democratic Appell* (CDA).
Voulpaix

**Voulpaix** es un village in li nord de Francia.

It have 389 habitantes e es parte del region Picardie.
Warszawa

**Warszawa** es li cité capital de Polonia. It es situat al centre-ost del land e apartene al Vojvodia Mazovia.

Li cité have 1.753.977(2016) habitantes e un area de 517,241 quadrat-kilometres.

Hodie Warszawa es un del max important centre de comercie, cultura e trafic de Polonia.

Warszawa es li sede del Europan Agentia por li operativ cooperation al externi frontiereas del Europan Union (Frontex).

* Borgomastro: Rafał Trzaskowski

## Sport
Li football-club Legia Warszawa quel lude in li Ekstraklasa have su hem in li cité.


Varsovio, Strato de Ludoviko Zamenhof, stratŝildo sur stango nokte.jpg|
Varsovio, bushaltejo Esperanto nr-o 02, 1.jpg|
Varsovio, stacio de Veturilo nr-o 9444.jpg|Veturilo
Varsovio, aŭtobuso de linio 107 al Esperanto, 2.jpg|
Varsovio, Strato de Ludoviko Zamenhof, stratŝildo 1.jpg|
Bruxelles

**Bruxelles** es li cité capital de Belgia.

Li cité have 1 067.557 habitantes.

Bruxelles es li residentie por mult institutiones del Europan Union e del NATO.
Vladimir Putin

**Vladimir Putin** (con nómine plen: *Vladimir Vladimirovich Putin*) es li actual presidente de Russia.

ll nascet li 7 de octobre 1952 in *Leningrad* (nu: Sant Petersburg).

## Personal e professional vive
Vladimir Putin studiat jurisprudentie in Sant Petersburg. In li annu 1975 il comensat laborar por li servicie del Soviet-Union KGB. Inter 1985 e 1990 Putin laborat por li KGB in Dresden in li German Democratic Republica.

In li annu 1990 Vladimir Putin comensat laborar in li administration del cité Sant Petersburg por li borgomastro Anatoly Sobchak. Putin esset li consiliero del borgomastro por international aferes.

Vladimir Putin esset maritat con Lyudmila Shkrebneva inter 1983 e 2014. Li cuple have li du filias Maria Putina e Katerina Putina.

## Political cariera
* 1975-1991 Vladimir Putin esset membre del Comunist Partise del Soviet-Union.
* 1998-1999 Director del servicie secret Federal Servicie de Securitá.
* 1999 Secretario del Consilie de Securitá de Russia.
* 1999-2000 Prim-ministre de Russia inter 9-im de august 1999 til 7-im de may 2000.
* 2000-2008 Presidente de Russia inter 31-im de decembre 1999 til 7-im de may 2008.
* 2008-2012 Denov prim-ministre de Russia inter 8-im de may 2008 til 7-im de may 2012.
* 2012 Vladimir Putin devenit denov presidente de Russia desde li 7-im de may 2012.

## Politica
Vladimir Putin fa un imperialist, radical-nationalist e aggressiv politica. Il transformat Russia a un personal dictatura. Putin es responsabil por pluri guerras. In li annu 2014 e 2022 iniciat un militari conflicte con Ucraina in quel il devenit responsabil por mult crímines de guerre.
Bremen

**Bremen** es un cité e un state federal de Germania.

Bremen have 548.477 inhabitantes. 

Li land Bremen consiste del cité Bremen e li cíte Bremerhaven. In Bremerhaven es situat li portu de *Bremen*.

Li land Bremen es li minim grand land del 16 states german.

* Borgomastro: Jens Böhrnsen
Ludwig van Beethoven

**Ludwig van Beethoven** esset un tre famos german-austrian compositor de música classic.

Ludwig van Beethoven esset baptisat li 16 de decembre 1770 in Bonn (Germania) e morit li 26 de marte 1827 in Vienna (Austria).
Bonn

**Bonn** es un cité in li german state federal de Nordrhen-Westfalia in li west de Germania. 

Bonn esset de 1949 til 1990 li capital cité de Germania. 

Bonn have 316 416 habitantes.
Ido

**Ido** es un lingue artifical, derivat del Esperanto Reformat (anc conosset quam Esperanto 1894) e adoptet ye la 24-im octobre 1907 per li Delegation por li Adoption de un Lingue Auxiliari International in Paris (li *Delegitaro*, in Ido). It havet li intention de ameliorar li Esperanto de L.L. Zamenhof, con poc polisemie, plu concisitá, e plu facil aprensibilitá e usabilitá. Zamenhof rejectet li reformes de Ido e li lingue devenit un lingue propri. It devenit li max successosi del mult lingues derivat de Esperanto, queles es nomisat *Esperantidos* (li nómine *Ido* self significa "descendent" in Esperanto).

Creat per Louis Couturat in 1907 e redactet per Louis de Beaufront, Ido esset originalmen creat pro li volentie de reformar defectes perceptet in Esperanto, un lingue que esset creat 20 annus ante por far facil li comunication international. Pos su comense, Ido obtenet li apoy de alcunes in li comunité de Esperanto. Támen, un grand obstacul evenit in 1914 con li subit morte de Couturat, qui esset un de su max influential adeptes. In 1928, Otto Jespersen abandonat li movement de Ido por su propri lingue Novial. Pro tis rasones, e li comense de schismas ínter rival lingues international, Ido perdit popularitá. Li movement de Ido devenit debil, ma li Internet ha auxiliat reviver li popularitá del lingue.

Ido usa li 26 lítteres de li alfabete Latin, sin diacriticos. It prende su vocabularium de Anglesi, Francesi, German, Italian, Latin, Russ, Hispan e Portugalesi, e es facilmen comprensibil a gente qui ha studiat Esperanto.

Mult ovres litterari ha esset traductet a Ido, includente *Le Petit Prince* e libres del Bible. Ye li annu 2000, hayat circa 100-200 parlatores de Ido in li munde. Plu recent analises ha monstrat que li númere de parlatores es fórsan ínter 1.000-5.000.

Li organisation mundal de Ido have li nómine Uniono por la Linguo Internaciona Ido (Union por li lingue international Ido) e li central organ de Ido have li nómine Progreso (Progresse). Ido anc have quelc national organisationes del movement, quam la Germana Ido-Societo (German Ido-Societé) in Germania.

## Historie
Desde li unesim annu del existentie de Esperanto, ja existet li idé que it besonat reformes. Zamenhof publicat un suggestat reforme in 1894, quel esset rapidmen rejectet per li comunité de Esperantistes.

In 1907, durant li convenida del Delegitaro in Paris, un anonim scriptor identificant se quam "Ido" presentat un reforme a Esperanto simil al reforme de 1894. Ti reforme esset suportat per Louis de Beaufront, un ex li representatives por Esperanto in li convenida. Ye li fin del convenida, li decision esset que, in principle, Esperanto con li changes proposat per li anonim scriptor esset li max bon selection. Támen, poy it esset decovrit que li anonim scriptor esset Louis de Beaufront self, actente con Louis Couturat, un ex li fundatores del Delegitaro. Ti deception fat que mult Esperantistes devenit opositores a Ido.

## Vide anc
* Litteratura in Ido

## Ligament extern
* Ido od Occidental
Maseru

**Maseru** es li cité capital de Lesotho. Li cité es situat in li nord-west del land al frontiera con Sud-Africa. Maseru esset fundat del Reyatu Unit in li annu 1869. Li fluvie Caledon flue tra li cité. 

In li annu 2016 li cité havet 330,760 habitantes.
Dante Alighieri

**Dante Alighieri** esset un tre famos italian autor. Il nascet li 1265 in Firenze e morit li 14 de septembre 1321 in Ravenna (Italia). On considera le quam li creator del modern italian lingue litterari.

Su max important obre es *[[Li comedie divin]]*.

## Fontes
Firenze

**Firenze** es un cité in Italia.

Li cité have 365.966 habitantes.

*Firenze* es situat in li region de Toscana in li nord de Italia.
Ivo Sanader

**Ivo Sanader** esset li prim-ministre de Croatia de 2003 til 2009

Il nascet li 23 de junio 1953 in Split.

Il esset li presidente del conservativ partise *[[HDZ]]* *(Croatian Democrat Comunité)* de 2000 til 2009.

Pro coruption in su oficie del prim-ministre il esset condamnat in li annu 2012 a 10 annus prison. Il forlassat li prison in li annu 2015 pos un judicament del Tribunale del Constitution de Croatia.

Desde li annu 2019 Ivo Sanader es denov in li prison pos pluri condamnationes pro coruption.
Valdas Adamkus

**Valdas Adamkus** esset presidente de Lituania ínter julí 2004 e 2009 e ínter 1998 e 2003.

ll nascet li 3 de novembre 1926 in Kaunas.

Adamkus ne un membre de un partise political.

Il habitat de 1949 til 1997 in li Unit States de America.
Valdis Zatlers

**Valdis Zatlers** es un politico de Latvia. ll nascet li 22 de marte 1955 in Riga e esset li presidente de Latvia del 8 de julí 2007 til li 8-im de julí 2011.

## Personal e professional vive
Zatlers ha studiat medicina e laborat quam medico in Riga.

Valdis Zatlers es maritat e have tri infantes. Il esset operat in li estive 2012 pro cancere e il reductet su political activitás.

## Political cariera
* 2007 Valdis Zatlers es electet quam presidente del Latvia in li Saeima (parlament de Latvia li 31-im de may 2007 e devenit oficialmen presidente de Latvia li 8-im de julí 2007 quam successor de Vaira Vīķe-Freiberga.
* 2011 Quam presidents Zalters iniciat un successosi plebiscite por dissoluer li parlament de Latvia pro que li parlament ne combattet consequentmen contra li coruption. Zatlers perdit in li parlament li 2-im de junio li electiones por li oficie del presidente contra Andris Bērziņš. Zalters fundat li 23-im de julí 2014 li *Zatlers Reforme Partise*, quel changeat in li annu 2012 al Reforme Partise.
* 2011-2013 Zatlers esset presidente del Reforme Partise.
Ver Ecclesie de Jesu

Li **Ver Ecclesie de Jesu** (anglesi: True Jesus Church) es un ecclesie índependent que es etablisser in Beijing, China in 1917. Hodie, il ha aproximativemente 1.5 million de membres in quaranta-quin países. Li ecclesie es un parte del branche pentecostalmente protestante del Cristianisme que emerser durante li principio del duanti secul. It esset equalmente un del tri ecclesies chinese índependent de dom que existeva ante li prension communiste de China in 1949. secunde li ecclesie tote li doctrinas del evangelio debe haber referenties biblic pro sustener los pro evitar misinterpretationes. Li crist-nascentie e li pasca ne es celebrate.

Li deci doctrinas fundamental del ecclesie es:

# Li **[[Spíritu Sant]]**
# Li **[[Baptisme]]**
# Li **[[Lavande del pedes]]**
# Li **[[Eucaristie]]** (o **Sant comunion**)
# Li **[[Sábbat]]** 
# Li **[[Jesu Cristo]]**
# Li **[[Bible]] Sant**
# Li **[[Salvation]]**
# Li **[[Ecclesie]]**
# Li **[[Secund Venir del Jesu]]**

*Ti articul es un traduction del Wikipedia in anglesi. Vide li original fonte [[:en:True Jesus Church|ci]].*
Dalia Grybauskaite

**Dalia Grybauskaite** es un féminin politico de Lituania. Ella ganiat li election li 17 de may 2009 con 68 percentes. Dalia Grybauskaite esset presidente del Lituania inter 12-im de julí 2009 til 12-im de julí 2019.

*Dalia Grybauskaite* esset comissionario del Europan Union de 2004 til 2009.

Ella nascet li 1 de marte 1956 in Vilnius. Dalia Grybauskaite es li unesim fémina in li oficie del lituanian presidente.

Grybauskaite ne es un membre de un partise political.
Stjepan Mesić

**Stjepan ''Stipe'' Mesić** esset li presidente de Croatia de 2000 til 2010.

ll nascet li 24-esim de decembre 1934 in Orahovica.
Ocean

**Ocean** es un notion por li grand mares del terre inter li continentes. Li oceanes covri 71 percentes del superficie del terre.

  

Li quin oceanes del munde es:

* Atlántic Ocean
* Indian Ocean
* Sudic Ocean
* Pacific Ocean
* Arctic Ocean

## Enlace
*mappemonde océanique Serret
Tibet

**Tibet** es un region in central Asia. Un parte de Tibet es depos 1965 anc un autonom region de China.

Li cité capital del autonom region de Tibet es Lhasa.

China ha ocupat Tibet ye 1960. Li statu de Tibet es disputabil. In India existe un guvernament de exilie de Tibet.
Danubio

Li **Danubio** es un fluvie in Europa, quel flue tra Germania, Austria, Slovacia, Hungaria, Croatia, Serbia, Bulgaria, Moldavia e Ucraina. 

Li *Danubio* es 2.850 km long e it es li duésim max long fluvie in Europa e li max long fluvie in li Europan Union.

Li fonte del Danubio es in Donaueschingen in Germania.
Kigali

**Kigali** es li cité capital de Ruanda. It es situat in li centre del land sur un altore de 1567 metres.

## Location e geografie
Kigali have 1.168.570 (2012) habitantes e un area de 738 quadrat-kilometres.
	
## Historie
Li cité esset fundat in li annu 1907 de Germania.
Jadranka Kosor

**Jadranka Kosor** esset li prim-ministre de Croatia ínter julí 2009 e li 23-esim de decembre 2011.

Ella nascet li 1 de juni 1953 in Pakrac.

Ella es li presidente del conservativ partise *[[HDZ]]* *(Croatian Democrat Comunité)* depos julí 2009 pos li demission de prim-ministre e presidente del *HDZ* Ivo Sanader.
Nov-Zeland

**Nov-Zeland** es un land situat in Oceania. Li state Nov-Zeland es un insu-state, quel consiste du grand insules - li Nord-Insul e li Sud-Insul - e plu quam 700 micri insules in li Pacific Ocean.

Nov-Zeland esset un colonia del Reyatu Unit e devenit ye li 26-im de septembre 1907 un state índependent

Nov-Zeland have 5 109 702 (2023) habitantes e un area de 268.021 quadrat-kilometres. Li land es ne es densi populat.

Li capital de Nov-Zeland es Wellington, ma Auckland es li max grand cité del land.

* Chef des State: Charles III
* Prim-Ministre: Christopher Luxon

Li max alt monte de Nov-Zeland es li Monte Cook, quel es 3724 metres alt.
Wellington

**Wellington** es li capital del Nov-Zeland.

Li cité have 448 956 habitantes.

Li cité esset fundat ye 1839. 

*Wellington* es situat ye li sud punta del nord insul de Nov-Zeland
Vágine

Li **vágine** es un parte del córpor feminin del mammiferes. It es un sexual organ, quel have important functiones.

Li *vágine* have important functiones durant li sexual coition, li menstruation e li partura.
Georgi Parvanov

**Georgi Parvanov** esset li presidente de Bulgaria inter 2002 e 2012.

ll nascet li 28-esim de junio 1957 in Sirischnik.

Parvanov es un membre del levul partise Bulgar Socialist Partise. De 1996 til 2001 il esset li presidente del partise.
Abkhazia

**Abkhazia** es un separatist-region de Georgia, situat in Europa. Li capital cité de Abkhazia es Sochumi.

Abkhazia have 320.000 habitantes.

In li annu **1992** Abkhazia declarat su índependentie de Georgia. Georgia ne reconosset li índependentie e considera Abkhazia quam un part de su territoria.

Ye li 25-esim de august 2008 Russia reconosset li índependentie de Abkhazia. Til nu quin states ha reconosset Abkhazia quam índependent state: Russia 2008, Nicaragua 2008, Venezuela, Nauru 2009 e Tuvalu.

* Presidente: Sergei Bagapsh
* Prim-Ministre: Alexander Ankvab
Abu Dhabi

**Abu Dhabi** es li cité capital del Unit Arabic Emiratus e del Emiratu Abu Dhabi. Li cité es situat al marborde del Persian Golfe. Li centre de Abu Dhabi es situat sur un insul del Persian Gulfe, quel have un area de 70 quadrat-kilometres e quel es ligat per quar pontes con li lande. Li nómine Abu Dhabi significa *Patre del gazelle*.

Li cité have circa  1.807.000 habitantes e un area de 972,5 quadrat-kilometres. Secun li númere del habitantes Abu Dhabi es li duesim max grand cité del Unit Arabic Emiratus detra Dubai.

Abu Dhabi esset fundat in li annu 1761 per li tribe de Bani Yas. Por li economie del cité es hodie li petroleo-industrie e li turisme tre important. In li annu 1981 esset apertet un modern international aeroportu e li cité devenit rich e modern.
Caracas

**Caracas** es li cité capital de Venezuela. It es situat in li nord del land in li Valley de Caracas al costa del Caribica.

Li cité have 2.104.423 (2011) habitantes e un area de 2050 quadrat-kilometres.

It esset fundat del Hispanes in li annu 1567.
Rheinland-Palatinia

**Rheinland-Palatinia** es un state federal in li sud-west de Germania.

Li capital cité de Rheinland-Palatinia es Mainz.

Rheinland-Palatinia have 4 million habitantes.

Prim-Ministre: Malu Dreyer (Socialdemocratic Partise de Germania) desde januar 2013
Sexualitá homani

**Sexualitá** significa in li biologic sense li existentie del du diferent sexu del creaturas del sam specie, qui solmen juntmen con un membre del altri sexu posse successorimen se reproducter. Ci li *sexualitá* servi quam nov combination del genetic informationes.

In li sociologic e behavoristic-biologic sense *sexualitá* significa li formes del sexual conduida inter li sexual partneros. 

In li plu larg sense *sexualitá* significa li totale de conduidas, sentidas e interactiones inter li creaturas in referentie a lor sexu. *Sexualitá* ínter homes es in omni culturas anc un possibil expression del amore ínter du persones.
Lilongwe

**Lilongwe** es li capital del state Malawi.

*Lilongwe* have 646 750 habitantas e es anc li capital del region central de Malawi.

Li cité esset fundat in li annu 1947 e in li annu 1975 it devenit li capital de Malawi.
Libreville

**Libreville** es li capital del Gabon.

Libreville have 578 156 habitantes e it es li max grand cité de Gabon e anc li capital del provincia Estuaire.

Li nómine *Libreville* significa "liber cité".
Lijipa Naša Domovino

**Lijepa naša domovino** (*Nor bell patria*) *es li himne national de [[Croatia]]. Li textu ha scrit li poete [[Antun Mihanović]] in li annu [[1835]].

Por li unesim vez on mentionat li cante quam himne de Croates in li annu [[1891]]. Desde [[1972]] li cante esset li himne national del Croatia in [[Yugoslavia]] e [[1990]] it divenit li himne del índependent state [[Croatia]].

== Li textu in Interlingue ==

*'Nor bell patria'''

:Nor bell patria
:O heroic car land
:Old famosi patria
:Mey tu eternem esser felici!

:Tu es car e famosi por nos
:Tu es car e sol por nos
:Tu es car por nos u tu es plan
:Tu es car u tu es montin

:Flue Save, flue Drave
:Danubio, mey tu ne perdir li fortie
:Blu mare, di al munde :
:Que li croat ama su popul!

:Quam longmen li sole calenta su campes
:Quam longmen li Bura flirta su quercos
:Quam longmen li tombe covri su mortes
:Quam longmen su vivent cordie palpita
Brasilia

**Brasilia** es li capital cité de Brasil.

Li cité have 2.557.158 habitantes.

It es fundat in li annu 1960.
Alexandros li Grand

**''Alexandros III de Macedonia** (Αλέξανδρος)*, conosset quam *'Alexandros li Grand''' (356 a.c. – 323 a.c.) esset li max famosi rey del antiqui Macedonia. Il governat li Reyatu Macedonia de 336 a.c. til su mort. Il esset li filio del rey Philipp II de Macedonia. Li famosi grec filosof Aristoteles esset li instructor de Alexandro.

Alexandros conquestat un grand imperie, quel includet Mesopotamia, li antiqui Egiptia, Grecia, un grand parte del ho-témpor Turcia (inclusiv Anatolia), Siria, Gaza, Phenicia e Persia. Con li armé il atinget li region del fluvie Indus in li ho-témpor India. Il morit in Babylon pro malaria in li etá de 32 annus.

## Influentie cultural
Alexandros es un del max conosset figuras historic e apari mem hodie in mult locs in li modern cultura. Exemples seque:

* Li gruppe rock Iron Maiden have un canzon nominat Alexander the Great quel parla detalliatmen pri su tot historie.
Nairobi

**Nairobi** es li capital de Kenia.

Nairobi have 2.750.561 habitantes. 

Li nómine *Nairobi* significa *frigid fluvie*.
Láchar

**Láchar** es un village situat in Granada, Hispania. It have un population de  habitantes.

## Ligamentes extern

* Láchar
Dushanbe

**Dushanbe** es li capital de Tadjikistan.

Li cité have 543.107 habitantes.

De 1929 til 1961 li cité nóminat *Stalinabad* (Cité de Stalin).
Yugoslavia

**Yugoslavia** esset un state in Europa.

Li idé de Yugoslavia esset fundar un comun state del sud-slavic nationes (adver li nómine self es un derivation de *yug*, significant sud, *slav*, e li finale por landes -*ia*). 

It existet ínter 1918 e 1992.

On di pri 2 Yugoslavias.

*1918 - 1940 Li reyatu Yugoslavia quam commun state de "Serbes, Croates e Slovenes".

*1945 - 1992 Li communistic Yugoslavia con li six republicas Slovenia, Croatia, Bosnia e Herzegovina, Serbia, Montenegro e Macedonia.
Kiribati

**Kiribati** es un land situat in Oceania.

Li state consiste del tri grupes del insules in li Pacific Ocean.

Kiribati have 112.850 habitantes. Li capital de Kiribati es Sud Tarava.

Kiribati es un índependent state desde 1979. It esset un colonie del Reyatu Unit.

* Presidente e Prim-Ministe: Anote Tong
Edward Kennedy

**Edward "Ted" Kennedy** esset un politico del Unit States de America.

Il nascet ye 22 de februare 1932 in Boston (Massachusetts) e il morit ye li 26 de august 2009 in Hyannis Port (Massachusetts).

Edward Kennedy esset un membre del senate del Unit States de America desde 1962. Il esset li fratre del legendari american presidente John F. Kennedy. Edward Kennedy esset un del max important politicos del Democratic Partise in li Unit States de America. Edward Kennedy habitat in li state de Massachusetts.

Il morit pro cáncere in li etá de 77 annus.
Confucius

**Confucius** (Chinese: 孔子; pinyin: Kǒng zǐ; Wade-Giles: K'ung-tzu, o Chinese: 孔夫子; pinyin: Kǒng Fūzǐ; Wade-Giles: K'ung-fu-tzu) esset un important chinese filosof. ll nascet 551 ante Christo e morit in li annu 479 ante Christo. Il es li fundator del Confucianisme. Il esset li instructor de Zengzi. Zengzi esset li instructor de Mengzi.
Kiel

**Kiel** es li cité capital del federal land Schleswig-Holsteinia in li nord de Germania. Kiel es situat al Baltic Mare. Kiel have un portu in quel eveni chascun annu li international segle-sport eveniment Kieler Woche.

Kiel have 247.441 (2016) habitantes e un area de 118,65 quadrat-kilometres.

## Sport
Li cité es li hem del handball-club THW Kiel e del football-club Holstein Kiel quel lude in de duesim max alt liga de Germania.
Mecklenburg-Vorpommeria

**Mecklenburg-Vorpommeria** es un state federal in li nord-ost de Germania. Li cité capital de Mecklenburg-Vorpommeria es Schwerin, ma li max grand cité del Mecklenburg-Vorpommeria es Rostock. Mecklenburg-Vorpommeria have 1.664.356 million habitantes.

* Prim-Ministre: Erwin Sellering (Socialdemocratic Partise de Germania)
Thuringia

**Thuringia** es un state federal in li ost de Germania.

Li capital cité de Thuringia es Erfurt.

Thuringia have 2.122.335 (2024) habitantes e un area de 16.202,33 quadrat-kilometres.

## Historie
Thuringia esset fundat quam federal state de Germania ye li 1-im de may 1920. Pos li Duesim Guerre Mundal Thuringia esset parte del German Democratic Republica. Li guvernament comunist del German Democratic Republica dissoluet li federal state Thuringia in li annu 1952. Pos li fine del regime comunist e li reunition de Germania Thuringia esset refundat ye li 3-im de octobre 1990.

## Politica
Li parlament de Thuringia have 88 deputates.

* Prim-Ministre: Mario Voigt (Cristan Democratic Union de Germania)
Erfurt

**Erfurt** es un cité in Germania. It es li cité capital del federal state Thuringia in Germania. Li fluvie Gera flue tra li cité.

Li cité have 215.675 (2023) habitantes e un area de 269,91 quadrat-kilometres.

Erfurt esset mentionat por li unesim vez in un documente historic in li annu 742. In li annu 1802 li cité devenit parte de Prussia. In li annu 1392 apertet li universitá de Erfurt, ma it esset clúdet inter 1816 e 1994.
Jean-Claude Juncker

**Jean-Claude Juncker** es un politico de Luxemburgia. Il esset prim-ministre de Luxemburgia inter 1995 e 2013.
ll nascet li 9-esim de decembre 1954 in Redange. Il es membre del cristdemocratic Cristan Social Popul Partise.

## Personal vive
* 1974 Juncker finit li scola.
* 1975-1979 Juncker studiat jurisprudentie in Strasbourg (Francia).
* 1976-1980 Juncker esset co-editor del german jurnale semenal Rheinischer Merkur.
* 1980 Juncker recivet li permission laborar quam advocate, ma nequande fat to e devenit strax professional politico.

Jean-Claude Juncker es maritat desde 1979 e il ganiat mult international premies pro su political activitás por un uniti Europa.

## Political cariera
* 1974 Juncker devenit un membre del cristdemocratic Cristan Social Popul Partise.
* 1982-1985 Il esset secretario del state por labore e social aferes in li guvernament de Luxemburgia.
* 1984 Juncker es electet in li parlament de Luxemburgia.
* 1989-1995 Jean-Claude Juncker esset ministre por labore e financies in Luxemburgia.
* 1995-2013 Jean-Claude Juncker esset prim-ministre de Luxemburgia.
* 2014 Juncker es li comun candidate del Europan Popul Partise por li electiones al Europan Parlament quam futuri presidente del Europan Comission.
José Luis Rodríguez Zapatero

**José Luis Rodríguez Zapatero** esset li Prim-Ministre de Hispania de 2004 til 2011.

ll nascet li 4-esim de august 1960 in Valladolid. Il studiat jure in Léon.

Il es li presidente del Hispan Socialist Laborero Partise desde 2000.

Zapatero es maritat e have du filias.
Frank-Walter Steinmeier

**Frank-Walter Steinmeier** es un politico de Germaniae nascet li 5 de januar 1956 in Detmold.  Il es desde li 12-im de februar 2017 li Federal Presidente de Germania. Steinmeier esset li ministro por extran aferes del Germania ínter 2005 e 2009 e 2013 e 2017.

Steinmeier esset li candidate del Socialdemocratic Partise de Germania por li Prim-Ministre del Germania in li electiones 2009. Il es un del tri vice-presidentes del * Socialdemocratic Partise de Germania* desde 2007.

Steinmeier studiat jure e politica in Giessen.
Valladolid

**Valladolid** es un cité in Hispania.

Li cité have 320.000 habitantes.

Valladolid es li cité capital del Provincia de Valladolid e de Castilia e Leon.
Ankara

**Ankara** es li cité capital de Turcia desde 1923.

Li cité have 4,1 million habitantes. It es li duesim grand cité de *Turcia* detra Istanbul.

In li antíca li cité nominat *Ancyra* e plu tarde li cité nominat anc *Angora*.
Minsk

**Minsk** es li cité capital de Bielorussia e li maxim grand cité del land. It es situat in li centre del land e es anc li cité capital del Disctricte Minsk. Minsk es anc li sede organisation Comunitá del Índependent States. Li cité es situat al fluvie Svislach.

It have 1.921.861 (2014) habitantes e have un area de 348,85 quadrat-kilometres.

Minsk esset por li unesim vez mentionat in un historic documente in li annu 1067 quam *Mensk*. Hodie li cité es li cultural, economic e political centre del índependent state Bielorussia.

## Protocol de Minsk

Li nómine Minsk apari frequentmen in li novas ne por anunciar novitás pri li cité self, ma developamentes in li relationes inter Armenia e Azerbaidjan. Tande li nómine Minsk significa un protocol inter li du landes por trovar un pace permanent in li region.
Ecologie

**Ecologie** es un scientie quel studia li relationes inter li organismes e lor circumité. Ti circumité posse esser altri vivent entes o factores quam li clima. Li *ecologie* es un branch del biologie. Anc li relationes inter li homes e li natura es tre important por li *ecologie*.

Li parol *ecologie* origina ex li grec e significa *studie del menage (οἶκος, dom, e λογία, studie de).*

Hodie li parol ecologie es anc usat quam sinonim por li circumité e li protection del circumité.
Climatologie

Li **Climatologie** es un scientie interdisciplinari del branches meteorologie, geologie, oceanologie e fisica. It studia li natural leges del clima, do li medial valore statu del atmosfere a un cert loc. Li *climatologie* usa por to li metodes del statistica.
Boyko Borisov

**Boyko Metodiev Borisov** es li actual Prim-Ministre de Bulgaria desde 2009.

ll nascet li 13-esim de junio 1959 in Bankja proxim Sofia.

De 2005 til 2009 il esset li borgomastro de Sofia.

Ye 2006 il fundat li partise *Cives por un europan developament de Bulgaria* GERB.
Niamey

**Niamey** es li cité capital de Niger.

It have 700 000 habitantes e es li maxim grand cité de *Niger*.

*Niamey* esset fundat in li 18-esim secul. Desde 1926 it esset li cité capital de franc colonie *Niger*.
László Sólyom

**László Sólyom** es li actual presidente de Hungaria desde 2005. 

László Sólyom ne es membre de un politic partise. Il esset electet quam presidente con li suporte de cristan-conservativ partise MDF e li national-liberal partise Fidesz.

ll nascet li 3 de februar 1942 in Pécs. 

Sólyom studiat jure in Pécs. De 1989 til 1998 il esset judico al Corte Constitutional in Hungaria.
Rio de Janeiro

**Rio de Janeiro** es un cité in Brasil. It es li duesim max grand cité in Brasil detra São Paulo.

Li cité have 6,09 million habitantes.

Li nómine *Rio de Janeiro* significa "*Fluvie del januar"*.

In li annu 2016 li Olympiade del estive va evenir in Rio de Janeiro.
Wriezen

**Wriezen** es un cité in Germania in li land Brandenburgia. It es situat in li Subdistrict Märkisch-Oderland in li ost parte de Brandenburgia. Wriezen apartene al historic region Oderbruch.

Wriezen have 7107 (2024)  habitantes e un area de 95,14 quadrat-kilometres.

* Borgomastro: Karsten Ilm (Cristan Democratic Union de Germania)

Wriezen recivet li jure de un cité in li annu 1337.
Puchheim

**Puchheim** es un municipie in Germania in li land Bavaria. It apartene al Subdistricte Fürstenfeldbruck e al districte Supra Bavaria. Puchheim es situat in un distantie de 18 kilometres de München in li westal direction.

Puchheim have 20.988 (2023) habitantes e un area de 12,24 quadrat-kilometres.

* Borgomastro: Norbert Seidl

Puchheim esset mentionat por li unesim vez in un historic documente inter 948 e 957 quam *Puoheim*.
Yerevan

**Yerevan** (in armeni: *Երևան*) es li cité capital de Armenia.

It have 1,2 million habitantes.


File:Yerevan-Republic Square-30-Foreign Affairs-Museum-2019-gje.jpg|Plazza del republica
File:Yerevan-Cascade-06-2019-gje.jpg|Cascade
File:Yerevan-2800th anniversary park-06-2019-gje.jpg|Parc del 2800esim anniversarie
File:Yerevan-Matenadaran-10-2019-gje.jpg|Matenadaran
File:Yerevan-Cathedral-28-innen-2019-gje.jpg|Catedrale
File:Yerevan-Tsitsernakaberd-06-2019-gje.jpg|Tsitsernakaberd
Odra

Li **Odra** es un fluvie in Europa.

Su longore es 866 kilometres. 

Li fonte del *Odra* es in Tchechia. Li *Odra* es li frontiera inter Germania e Polonia desde 1945.
Teheran

**Teheran** es li cité capital de Iran.

Li cité have 8.693.706 (2016) million habitantes e un area de 716,9 quadrat-kilometres.
Alabama

**Alabama** es un del 50 states federativ del Unit States de America.

It es situat in li sud del *USA*.

Li cité capital del *Alabama* es Montgomery.

*Alabama* have 4,599 million habitantes.

Un joc-nómine del *Alabama* es "li state de coton".

In li annu 1819 *Alabama* devenit li 22-esim state federativ del USA.

* Guvernator: Kay Ivey (Partise Republican, desde 2017)
Montgomery (Alabama)

**Montgomery** es li cité capital del federativ del USA Alabama.

It have 201.000 habitantes.

It esset fundat in li annu 1819 e nominat secun li General Richard Montgomery.

*Montgomery* esset li unesim cité capital del Confederativ States del America in li American Guerre Intern in li 19-esim secul.
Lomé

**Lomé** es li cité capital del state Togo in Africa.

It have 750.000 habitates.

Durant li german colonial autoritá Lomé devenit li cité capital de Togo in li annu 1897 e Lomé devenit anc li cité capital del state índependent de Togo in li annu 1960.

Li cité es situat a marborde del Golfe de Guinea.
Herta Müller

**Herta Müller** es un german autoressa. In li annu 2009 el ganiat li Nobel Premie de literatura.

Ella nascet li 17-esim de august 1953 in Nitchidorf (Rumania).

Ella habitat in Rumania til 1987 e hodíe el habita in Berlin.

In su ovre Herta Müller descrit li vive in li communistic regime de Rumania por li german minorité.
Arizona

**Arizona** es un del 50 states federativ del Unit States de America.

It es situat in li sud-west del *USA* e have un frontiera comun con Mexico.

Caracteristic por Arizona es mult desertes e un tre calid clima.

Li cité capital del *Arizona* es Phoenix.

*Arizona* have 6,5 million habitantes.

In li annu 1912 *Arizona* devenit li 48-esim state federativ del USA.

* Guvernator: Doug Ducey (Partise Republican, desde 2015)


Image:Lady enjoying Grand Canyon West Rim, AZ, USA (9534033719).jpg
Image:Apache Sitgreaves Nima2.JPG
Image:Phoenix AZ Downtown from airplane.jpg
Phoenix (Arizona)

**Phoenix** es li cité capital del federativ state Arizona in li Unit States de America.

It have 1,680,992 habitantes e es li quinesim max grand cité del USA.

*Phoenix* esset fundat in li annu 1886.
Arkansas

**Arkansas** es un del 50 states federativ del Unit States de America

It es situat in li sud-est del *USA*.

Li cité capital del *Arkansas* es Little Rock.

*Arkansas* have 2,8 million habitantes.

In li annu 1836 *Arkansas* devenit li 25-esim state federativ del USA.

* Guvernator: Asa Hutchinson (Partise Republican, desde 2015)
Little Rock

**Little Rock** es li cité capital del federativ state Arkansas in li Unit States de America.

Li nómine *Little Rock* significa *Litt Rocca*.

It have 204 370 habitantes.

*Little Rock* esset fundat in li annu 1821.
Connecticut

**Connecticut** es un del 50 states federativ del Unit States de America.

It es situat in li nord-est del *USA* in li region Nov Anglia. Connecticut have li joc-nómine *state del muscate*.

Li cité capital del Connecticut es Hartford, ma li max grand cité del state es Bridgeport.

*Connecticut* have 3,576,452 (2016) habitantes e un are de 14,357 quadrat-kilometres..

*Connecticut* esset un del 13 fundatori states del USA in li annu 1776.

* Guvernator: M. Jodi Rell (Democratic Partise)


Image:1stChurchofChrist FarmingtonCT.jpg
Image:Yale Law School dining hall 1.JPG
Image:Five Mile Point Light - New Haven CT.jpg
Hartford (Connecticut)

**Hartford** es li cité capital del federativ state Connecticut in li Unit States de America.

It have 123.243 (2016) habitantes e un area de 46,5 quadrat-kilometres.

Hartford esset fundat in li annu 1635. 
.
Hodie mult firmas del assecurantie have su centrale in Hartford. Pro to li cité anc es nominat *Li capitale mundal de assecurantie*.

## Sport
Li cité es li hem del hockey sur glacie-club Hartford Wolf Pack quel lude in li American Hockey League. Inter 1979 e 1997 li cité havet con li Hartford Whalers un hockey sur glacie-club in li National Hockey League
Delaware

**Delaware** es un del 50 states federativ del Unit States de America.

It es situat in li nord-est del *USA*.

Li cité capital del *Delaware* es Dover.

*Delaware* have 853.476 habitantes.

*Delaware* esset un del 13 fundatori states del USA. It esset li unesim state, quel ratificat li constitution del Unit States de America in li annu 1787.

* Guvernator: Jack A. Markell (Partise Democratic)


Image:Lewes Outer Harbor.JPG
Image:Old Delaware State House 1.jpg
Image:Market Street, Wilmington DE.jpg
Dakar

**Dakar** es li capital cité de Senegal. It es situat in li west del land al costa del Atlántic Ocean.

Li cité have 1.146.052 (2013) habitantes e un area de 78,5 quadrat-kilometres. 

Dakar esset fundat in li annu 1857 del franceses. It crescet quam portu e circum li rut del ferrovia.

## Sport
Dakar es li loc de destination del motor-sport rallye Paris-Dakar.
Florida

**Florida** es un del 50 states federativ del Unit States de America. Li nómine *Florida* significa "li campe de flores".

It es situat in li sud-est del *USA*.

Li cité capital de *Florida* es Tallahassee, e li max grand cité es Miami.

*Florida* have 18,089 million habitantes, dunc li quaresim max grand population in li land.

In li annu 1845 *Florida* devenit li 27-esim state federativ del USA.

* Guvernator: Rick Scott (Partise Republican)
Nobel Premie de litteratura

Li Nobel-premie es dat del Nobel-fundation. Ci es li list del autores, quelles ha ganiat li Nobel-premie in Litteratura de 1901 til nu.

### Li premiat autores del Nobel-premie in litteratura
Georgia (USA)

**Georgia** es un del 50 states federativ del Unit States de America.

It es situat in li est del *USA*.

Li cité capital del *Georgia (USA)* es Atlanta.

*Georgia* have 9,685 million habitantes.

In li annu 1788 *Georgia* devenit li 4-esim state federativ del USA.

* Guvernator: Sonny Perdue (Partise Republican)
Atlanta

**Atlanta** es li cité capital del federativ state Georgia (USA) in li Unit States de America.

It have 537.958 habitantes.

*Atlanta* esset fundat in li annu 1847.

In li annu 1996 li 26-esim Olimpic Ludes estival evenit in *Atlanta*.
Iowa

**Iowa** es un del 50 states federativ del Unit States de America.

It es situat in li west del *USA*.

Li cité capital de *Iowa* es Des Moines.

*Iowa* have 3 million habitantes.

In li annu 1846 *Iowa* devenit li 29-esim state federativ del USA.

* Guvernator: Terry Branstad (Partise Republican)
Boise

**Boise** es li cité capital del federativ state Idaho in li Unit States de America.

It have 201.287 habitantes.

*Boise* esset fundat in li annu 1863.

Li nómine *Boise* significa *Cité del árbores*.
Atletica

**Atletica** es un sport.

Al *Atletica* apartene divers disciplines del saltation, currida e jettation.

## Vide anc
*Olimpic Ludes
Stuttgart

**Stuttgart** es li cité capital del federal state Baden-Württemberg in Germania.

Li cité have circum 600.000 habitantes e it es li sixesim max grand cité de Germania.

Li fluvie Neckar flue tra li cité.

* Borgomastro: Wolfgang Schuster (Cristan Democratic Union)

## Sport
Li football-club VfB Stuttgart, quel lude in Fußball-Bundesliga de Germania, have su hem in li cité.
München

**München** es li cité capital del federal state Bavaria in Germania. It es situat in li sud de Germania. Li fluvie Isar flue tra li cité.

Li cité have circum 1,326 million habitantes. It es li triesim max grand cité de Germania detra Berlin e Hamburg.

In München eveni li Oktoberfest (*festa de octobre o octobre-festa*), quel es li max grand festa populari del munde.

* Borgomastro: Dieter Reiter (Socialdemocratic Partise de Germania)

## Districtes
München consiste ex 25 quarteres, quel es nóminat districtes.

: 1 Altstadt-Lehel 20.048 habitantes 
: 2 Ludwigsvorstadt-Isarvorstadt 49.657 habitantes
: 3 Maxvorstadt 50.877 habitantes
: 4 Schwabing-West 64.768 habitantes
: 5 Au-Haidhausen 58.881 habitantes
: 6 Sendling 39.567 habitantes
: 7 Sendling-Westpark 54.552 habitantes
: 8 Schwanthalerhöhe 29.402 habitantes
: 9 Neuhausen-Nymphenburg 94.257 habitantes
: 10 Moosach 50.253 habitantes
: 11 Milbertshofen-Am Hart 72.506 habitantes
: 12 Schwabing-Freimann 68.530 habitantes
: 13 Bogenhausen 80.816 habitantes
: 14 Berg am Laim 42.310 habitantes
: 15 Trudering-Riem 65.869 habitantes
: 16 Ramersdorf-Perlach 107.164 habitantes
: 17 Obergiesing-Fasangarten 51.183 habitantes
: 18 Untergiesing-Harlaching 51.180 habitantes
: 19 Thalkirchen-Obersendling-Forstenried-Fürstenried-Solln 87.271 habitantes
: 20 Hadern 47.949 habitantes
: 21 Pasing-Obermenzing 69.295 habitantes
: 22 Aubing-Lochhausen-Langwied 41.116 habitantes
: 23 Allach-Untermenzing 30.393 habitantes
: 24 Feldmoching-Hasenbergl 58.245 habitantes
: 25 Laim 53.359 habitantes.

## Sport
In München evenit li Olimpic Ludes del estive in li annu 1972. 
Li football-club FC Bayern München es un del max bon football-clubes del munde.
Potsdam

**Potsdam** es li cité capital del federal state Brandenburgia in Germania.

Li cité have circum 152 966 habitantes. It es situat proxim de Berlin.

In Potsdam evenit in li annu 1945 un conferentie del victores del Duesim Mundal Guerre. 

* Borgomastro: Jann Jacobs (Socialdemocratic Partise de Germania)
Marilyn Monroe

**Marilyn Monroe** (nascet li 1 de junio 1926 in Los Angeles Unit States de America) quam *Norma Jeane Mortensen* e baptisat quam *Norma Jeane Baker* e morit li 5 de august 1962 in Los Angeles esset tre famos american actressa, cantessa e foto-modell. Ella esset anc un symbol sexual in su témpor.
Idaho

**Idaho** es un del 50 states federativ del Unit States de America.

It es situat in li nord-west del USA.

Li cité capital es Boise.

Idaho have 1,466 million habitantes.

In li annu 1890 Idaho devenit li 43-esim state federativ del USA.

* Guvernator: Brad Little (Partise Republican, desde 2019)
Friedrich Schiller

**Friedrich Schiller** nascet li 10 de novembre 1759 in Marbach e morit li 9 de may 1805 in Weimar (Germania) esset un tre famosi german poete, filosof e historiograf. Il scrit poemas, dramas, historic ovres e prosa .

## Ovres important
* Cabales e amore 1783
* Don Carlos 1787/1788
* Li Rauberos 1791
* Maria Stuart 1800
* Wilhelm Tell 1803/1804
Wiesbaden

**Wiesbaden** es li cité capital del federal state Hesse in Germania.

Li cité have 276.742 habitantes.

* Borgomastro: Sven Gerich (SPD)
Hannover

**Hannover** es li cité capital del federal state Infra Saxonia in Germania.

Li cité have 535.932 (2021) habitantes e un area de 204,3 quadrat-kilometres.

* Borgomastro: Belit Onay (Li Verdes)
Schwerin

**Schwerin** es li cité capital del federal state Mecklenburg-Vorpommeria in Germania.

Li cité have circum 95.551 (2008)  habitantes.

* Borgomastra: Angelika Gramkow (Die Linke)
Düsseldorf

**Düsseldorf** es li cité capital del federal state Nordrhen-Westfalia in Germania.

Li cité have 582.222 (2008) habitantes.

Li Rhen flue tra Düsseldorf e it es anc li cité capital del Districte Düsseldorf.

* Borgomastro: Thomas Geisel (Socialdemocratic Partise de Germania)
Mainz

**Mainz** es li cité capital del federal state Rheinland-Palatinia in Germania.

Li cité have 197.623 (2008) habitantes.

Mainz es famos in Germania por li carnevale in li cité.

* Borgomastro: Jens Beutel (Socialdemocratic Partise de Germania)
Fémina

**Fémina** es li término por un féminin adolescent hom. Li término *fémina* es usat in contraste al términos mann e puella.

Li féminas posse parturir infantes e nutri les per li lacte del su mames. In contraste al mann li fémina possede du x-chromosomes.
Saarbrücken

**Saarbrücken** es li cité capital del federal state Saarland in Germania. It es situat in li sud-west de Germania al frontiera con Francia. Li fluvie Saar flue tra li cité.

Li cité have 182.971 (2024) habitantes e un area de 167,52 quadrat-kilometres.

* Borgomastro: Uwe Conradt (Cristan Democratic Union de Germania)

Li cité esset mentionat por li unesim vez in li annu 999 quam un historic documente quam *Sarabruca*.

## Sport
Li football-club 1.FC Saarbrücken have su hem in li cité. In li seson 2023/2024 li 1. FC Saarbrücken lude in li triesim football-liga de Germania.
Otto Jespersen

**Otto Jespersen** nascet li 16-esim de julí 1860 in Randers (Dania) e morit li 30-esim de april 1943 in Roskilde esset un famosi linguist.

*Jespersen* esset specialisat a angles. Il studiat in Kopenhagen (Dania) e Oxford (Reyatu Unit).

Otto Jespersen esset anc ingageat in li developation de un lingue international. Il ingageat in li developation del lingue Ido. In li annu 1928 il publicat su proprie proposition por un lingue international: li lingue Novial. *Novial* esset un prova ameliorar li lingue Ido.
Dresden

**Dresden** (supra-sorabian: Drježdźany) es li cité capital del federal state Saxonia in Germania. It es situat in li sud-ost de Germania e li fluvie Elbe flue tra li cité.

Li cité have 563.019 (2023) habitantes e un area 328,48 quadrat-kilometres.

Dresden esset mentionat por li unesim vez in un documente historic in li annu 1206. Inter 1918 e 1933 Dresden esset li cité capitel del Líber State Saxonia. In li German Democratic Republica Dresden esset li cité capital del Districte Dresden inter 1952 e 1990. Desde li annu 1990 Dresden es denov li cité capital del federal país Saxonia.

Dresden esset internationalmen famosi quam cité de cultura con mult important edificies. Anc li compositor Richard Wagner esset activ in Dresden inter 1842 e 1849. Li ópera-dom Semperoper es anc internationalmen famosi.

Li *Technische Universität Dresden* (Technical Universitá de Dresden), quel esset fundat in li annu 1828, have su sede in li cité.

## Sport
Li football-club Dynamo Dresden, quel ganit ottvez li football-championatu del German Democratic Republica, have su sede in li cité. In li seson 2024/25 Dynamo Dresden ludet in li Triesim Football-Bundesliga.
Springfield (Illinois)

**Springfield** es li cité capital del federativ state Illinois in li Unit States de America.

It have 111 454 (in li annu 2000) habitantes.

*Springfield* esset fundat in li annu 1821.

Li american president Abraham Lincoln habitat in *Springfield* e li tomb de *Lincoln* es situat in *Springfield*.
Abraham Lincoln

**Abraham Lincoln** esset presidente del Unit States de America de 1861 til 1865. Il nascet li 12-esim de februar 1809 in Hardyn County, Kentucky (Unit States de America) e il morit li 15-esim de april 1865 in Washington, D.C.. 

Il esset un membre del Partise Republican. Lincoln ductet successosimen li guerre inter li Union del nord contra li confederal states del sud del Unit States de America. Il abolit li sclavitá in li Unit States de America.

Lincoln esset assassinat 1865 in un teatre in Washington, D.C..